Iarraidh ar réamhrialú ón Itä-Suomen hovioikeus (an Fhionlainn) a taisceadh an 2 Nollaig 2022 – Endemol Shine Finland Oy
(Cás C-740/22)
Teanga an cháis: an Fhionlainnis
An chúirt a rinne an tarchur
Itä-Suomen hovioikeus
Páirtithe sna príomhimeachtaí
Achomharcóir: Endemol Shine Finland Oy
Na ceisteanna a tharchuirtear
An ionann nochtadh ó bhéal de shonraí pearsanta agus próiseáil sonraí pearsanta de réir bhrí Airteagal 2(1) agus Airteagal 4, pointe 2, den Rialachán Ginearálta maidir le Sonraí Pearsanta a Chosaint1  ?
An féidir rochtain phoiblí ar dhoiciméid oifigiúla agus an ceart maidir le cosaint sonraí pearsanta a réiteach lena chéile, sa chiall dá dtagraítear in Airteagal 86 den Rialachán, sa chaoi go bhfuil faisnéis ar fáil gan srian ón gclár daoine atá ag cúirt maidir le ciontuithe coiriúla agus coireanna duine nádúrtha i gcás ina n-iarrtar go ndéanfar an fhaisnéis sin a nochtadh ó bhéal don iarratasóir?
An mbaineann se le hábhar don fhreagra ar Cheist 2 cé acu an cuideachta nó duine aonair an t-iarratasóir?
____________
1 Rialachán (AE) 2016/679 ó Pharlaimint na hEorpa agus ón gComhairle an 27 Aibreán 2016 maidir le daoine nádúrtha a chosaint i ndáil le sonraí pearsanta a phróiseáil agus maidir le saorghluaiseacht sonraí den sórt sin, agus lena n-aisghairtear Treoir 95/46/CE (An Rialachán Ginearálta maidir le Cosaint Sonraí) (IO 2016 L 119, lch. 1).